[[File:Indian-Hockey-Team-Berlin-1936.jpg|thumb| 1936 ബെർലിൻ ഒളിമ്പിക്സിൽ സ്വർണ്ണ മെഡൽ നേടിയ ഇന്ത്യൻ [[ഹോക്കി]] ടീം - ക്യാപ്റ്റൻ ധ്യാൻചന്ദ് (നിൽക്കുന്നവരിൽ ഇടത്ത് നിന്നും രണ്ടാമത്) ]]
[[പ്രമാണം:IPL T20 Chennai vs Kolkata.JPG|thumb|alt=Cricketers in a game in front of nearly-full stands.|2008ൽ നടന്ന ഇന്ത്യൻ പ്രീമിയർ ലീഗ് :ചെന്നൈ സൂപ്പർകിംഗ്സും കൊൽക്കത്ത നൈറ്റ് റൈഡേഴ്സും തമ്മിലുള്ള റ്റ്വന്റി20 ക്രിക്കറ്റ് മത്സരം]]
ഇന്ത്യയുടെ ഔദ്യോഗിക കായിക ഇനം [[ഹോക്കി|ഹോക്കിയാണ്‌]]. ഇന്ത്യൻ ഹോക്കി ഫെഡറേഷനാണ്‌ ഇന്ത്യയിലെ ഹോക്കി നിയന്ത്രിക്കുന്നത്. ഇന്ത്യൻ ഹോക്കി ടീം 1975-ലെ പുരുഷന്മാരുടെ ഹോക്കി ലോകകപ്പു ജേതാക്കളായിട്ടുണ്ട്. അതു പോലെ ഒളിമ്പിക്സിൽ 8 സ്വർണ്ണമെഡലുകളും ഒരു വെള്ളിയും 2 വെങ്കലമെഡലുകളും ഹോക്കിയിലൂടെ ഇന്ത്യ കരസ്ഥമാക്കിയിട്ടുണ്ട്. എന്നിരുന്നാലും ഇന്ത്യയിലെ ജനപ്രിയ കായിക ഇനം [[ക്രിക്കറ്റ്|ക്രിക്കറ്റാണ്‌]]. [[ഇന്ത്യൻ ദേശീയ ക്രിക്കറ്റ് ടീം]] 1983-ലെയും 2011-ലെയും ക്രിക്കറ്റ് ലോകകപ്പും, 2007-ലെ ഐ.സി.സി. വേൾഡ് ട്വന്റി 20-യും നേടിയിട്ടുണ്ട്. അതു പോലെ 2002-ലെ ഐ.സി.സി. ചാമ്പ്യൻസ് ട്രോഫി ശ്രീലങ്കയുമായി പങ്കു വെക്കുകയും 2013ൽ ഇംഗ്ളണ്ടിൽ വച്ചു നടന്ന ചാംമ്പ്യൻസ് ട്രോഫി മൽസരത്തിൽ ജേതാക്കളുമായി. [[ബി.സി.സി.ഐ.|ബിസിസിഐ]] ആണ്‌ ഇന്ത്യയിലെ ക്രിക്കറ്റ് കാര്യങ്ങൾ നോക്കി നടത്തുന്നത്. ബി.സി.സി.ഐ. [[രഞ്ജി ട്രോഫി]], [[ദുലീപ് ട്രോഫി]], [[ദിയോദർ ട്രോഫി]],[[ഇറാനി ട്രോഫി]],[[ചാലഞ്ചർ സീരീസ്]] തുടങ്ങിയ ദേശീയ ക്രിക്കറ്റ് കായിക മത്സരങ്ങളും സംഘടിപ്പിക്കാറുണ്ട്. ഇതു കൂടാതെ [[ഇന്ത്യൻ പ്രീമിയർ ലീഗ്]], [[ഇന്ത്യൻ ക്രിക്കറ്റ് ലീഗ്]] എന്നീ [[ട്വന്റി 20]] ക്രിക്കറ്റ് മത്സരങ്ങളും സംഘടിപ്പിക്കപ്പെടാറുണ്ട്.

[[ഇന്ത്യൻ ഡേവിസ കപ്പ് ടീം]] നേടിയ വിജയങ്ങൾക്കു ശേഷം ഇന്ത്യയിൽ ടെന്നീസിനും പ്രചാരം ലഭിച്ചു തുടങ്ങിയിട്ടുണ്ട്. [[ഫുട്‌ബോൾ|ഫുട്ബോൾ]] ഇന്ത്യയിലെ തെക്കു കിഴക്കൻ സംസ്ഥാനങ്ങൾ, [[പശ്ചിമ ബംഗാൾ]], [[ഗോവ]], [[കേരളം]] എന്നിവിടങ്ങളിൽ പ്രചാരത്തിലുള്ള ഒരു കായിക ഇനമാണ്‌. ഇന്ത്യയുടെ ദേശീയ ഫുട്‌ബോൾ ടീം സൗത്ത് ഏഷ്യൻ ഫുട്ബോൾ ഫെഡറേഷൻ കപ്പ് നിരവധി തവണ നേടിയിട്ടുണ്ട്. [[ചെസ്സ്]] എന്ന കായിക വിനോദം പിറവിയെടുത്തത് ഇന്ത്യയിലാണ്‌. നിരവധി ഗ്രാൻഡ് മാസ്റ്റർമാർ ഇന്ത്യയിൽ നിന്നു ഉണ്ടായതിനെത്തുടർന്ന് ഇന്ത്യയിൽ ചെസ്സും പ്രചാരത്തിലായിത്തുടങ്ങിയിട്ടുണ്ട്. ഇന്ത്യയുടെ തനതായ കായിക ഇനങ്ങളായ [[കബഡി]], [[ഖൊ ഖൊ]] തുടങ്ങിയ ഇനങ്ങൾ രാജ്യത്തെങ്ങും കളിക്കാറുണ്ട്.പ്രാചീന കായിക ഇനങ്ങളായ [[കളരിപ്പയറ്റ്]], [[വർമ്മ കലൈ]] തുടങ്ങിയ ഇനങ്ങളും ഇവിടെ പ്രചാരത്തിലുണ്ട്.

[[അർജുന അവാർഡ്]], [[രാജീവ് ഗാന്ധി ഖേൽരത്ന പുരസ്കാരം]] എന്നിവയാണ്‌ ഇന്ത്യയിലെ കായികരംഗത്തു നൽകുന്ന പ്രധാന ബഹുമതികൾ. കായികരംഗത്തു പരിശീലനം നൽകുന്നവർക്കു നൽകുന്ന പ്രധാന ബഹുമതി [[ദ്രോണാചാര്യ പുരസ്കാരം|ദ്രോണാചാര്യ പുരസ്കാരവുമാണ്‌]]. [[ഏഷ്യൻ ഗെയിംസ് 1951|1951]], [[ഏഷ്യൻ ഗെയിംസ് 1982|1982]] എന്നീ വർഷങ്ങളിലെ [[ഏഷ്യാഡ്|ഏഷ്യാഡുകൾക്കും]], [[1987-ലെ ക്രിക്കറ്റ് ലോകകപ്പ്|1987]], [[1996-ലെ ക്രിക്കറ്റ് ലോകകപ്പ്|1996]], [[ക്രിക്കറ്റ് ലോകകപ്പ് 2011|2011-ലെ ക്രിക്കറ്റ് ലോകകപ്പ്]] എന്നീ വർഷങ്ങളിലെ [[ക്രിക്കറ്റ് ലോകകപ്പ്|ക്രിക്കറ്റ് ലോകകപ്പുകൾക്കും]] [[കോമൺവെൽത്ത് ഗെയിംസ് 2010|2010-ലെ കോമൺ‌വെൽത്ത് ഗെയിംസിനും]] ഇന്ത്യ ആതിഥേയത്വം വഹിച്ചിട്ടുണ്ട്.


ഇന്ത്യ
കായികം
വാണിജ്യം
ചരിത്രം